open-index/open-wikipedia-markdown huggingface dataset:
A Very Kacey Christmas

***A Very Kacey Christmas*** הוא אלבום חג המולד הראשון שהקליטה הזמרת-יוצרת האמריקאית קייסי מאסגרייבס. האלבום יצא לאור ב-28 באוקטובר 2016, לכבוד חג המולד, תוך שבמהלכו הקליטה מאסגרייבס שירים ידועים כמו "" ו-"Have Yourself a Merry Little Christmas".

האלבום הגיע למקום התשיעי במצעד אלבומי החג.

## רשימת רצועות

## מיקומי שיא

## היסטוריית יציאות לאור

## קישורים חיצוניים

## הערות שוליים

קטגוריה:אלבומי חג המולד מ-2016
קטגוריה:אלבומי קייסי מאסגרייבס
קטגוריה:אלבומי קאנטרי
קטגוריה:אלבומי חברת מרקורי נאשוויל
A Very Trainor Christmas

***A Very Trainor Christmas*** הוא אלבום חג המולד הראשון של הזמרת האמריקאית מייגן טריינור, ואלבום האולפן השביעי שלה. האלבום יצא לאור ב-30 באוקטובר 2020 דרך חברת התקליטים אפיק רקורדס וחברת התקליטים של טריינור, Honest OG Recordings. האלבום כולל גרסאות כיסוי לשירי חג המולד יחד עם שישה שירים מקוריים של טריינור.

## רשימת רצועות

## מיקומי שיא

## קישורים חיצוניים

## הערות שוליים

קטגוריה:אלבומי חג המולד מ-2020
קטגוריה:אלבומי מייגן טריינור
קטגוריה:אלבומים באנגלית
קטגוריה:אלבומי חברת אפיק רקורדס
ריף פרץ

**ריף פרץ** (נולד ב-25 בפברואר 1991) הוא כדורגלן עבר ישראלי, ששיחק בעיקר בעמדת הבלם.

## קריירת מועדונים
פרץ הצטרף למחלקת הנוער של מכבי תל אביב ב-2006. ב-15 באוגוסט 2009 ערך את הופעת הבכורה בקבוצה הבוגרת של מכבי תל אביב, כאשר שותף במשחק גביע הטוטו נגד הפועל רמת גן. בעונת 2010/2011 הופיע ב-8 משחקי ליגת העל במקביל ל-18 הופעות בליגת העל לנוער, וזכה עם קבוצת הנוער בדאבל בעונה זו.

בנובמבר 2013 שב מפציעה ארוכה, וחזר לקחת חלק במספר משחקים עם קבוצתו מכבי תל אביב, עד שבפברואר 2014 הושאל לעירוני ניר רמת השרון. ביולי 2014 הושאל להפועל פתח תקווה, ובפברואר 2015 הושאל להפועל רמת גן עד סוף העונה.

ב-2016 שוחרר פרץ ממכבי תל אביב, וחתם בהפועל הוד השרון מליגה א'. בנובמבר 2017 חתם בשמשון תל אביב מליגה ב'.

## נבחרות ישראל
שיחק בנבחרות הנוער של ישראל, ב-2012 עבר פציעה ברצועה הצולבת הקדמית, במהלך משחק אימון של הנבחרת הצעירה, והוא חזר לשחק באפריל 2013 ושותף במספר משחקים עד שנפצע שוב.

## חיים אישיים
ריף נשוי ואב לשתי בנות. הוא בנו של כדורגלן העבר יעקב פרץ ואחיו הגדול של כדורגלן נבחרת ישראל ומכבי תל אביב, דור פרץ.

פרץ הוא יושב ראש עמותת קהילת שבט הנובה.

## תארים
;מכבי תל אביב
* אליפות: 2012/2013

## קישורים חיצוניים

## הערות שוליים

קטגוריה:כדורגלנים ישראלים
קטגוריה:בלמי כדורגל ישראלים
קטגוריה:כדורגלני מכבי תל אביב
קטגוריה:כדורגלני הפועל רמת השרון
קטגוריה:כדורגלני הפועל פתח תקווה
קטגוריה:כדורגלני הפועל רמת גן
קטגוריה:כדורגלני הפועל הוד השרון
קטגוריה:כדורגלני שמשון תל אביב
קטגוריה:הוד השרון: כדורגלנים
קטגוריה:ישראלים שנולדו ב-1991
הרי דנפלד

**הרי דנפלד** (באנגלית: **Denfeld Mountains**) הם קבוצה של הרים ברכסי פורד, בארץ מרי בירד, שבאנטארקטיקה.

ההרים מצויים בין קרחון עמק קרוואס, לבין קרחון ארתור.

שיא גובהם של הרי דנפלד 577 מטרים מעל פני הים; והם ההר ה-4,973 בגובהו באנטארקטיקה.

## היסטוריה
### גילוי ומיפוי ההרים

ההרים נחקרו על ידי משלחות בירד לחקר אנטארקטיקה (שחקרו את אנטארקטיקה בשנים 1928 -1930 ו- 1933- 1935) וכן על ידי השירות האנטארקטי של ארצות הברית (שחקר את אנטארקטיקה בין השנים 1939 -1941), כל משלחות אלה - בפיקודו של אדמירל אחורי ריצ'רד בירד.

### מקור השם

ההרים נקראו על שמו של אדמירל לואיס אי. דנפלד (Louis E. Denfeld), שכיהן כראש מחלקת המבצעים הימיים של צי ארצות הברית, וחבר של המטות המשולבים של ארצות הברית (בשנים 1947–1949), אשר סייע בתכנון וארגון של מבצע קפיצה לגובה (שנערך בין השנים 1946–1947) בפיקודו של ריצ'רד בירד).

## לקריאה נוספת

• C.J. Adams (1987), **[https://www.tandfonline.com/doi/abs/10.1080/00288306.1987.10422193 Geochronology of granite terranes in the Ford Ranges, Marie Byrd Land, West Antarctica]**, New Zealand Journal of Geology and Geophysics, 30:1, 51-72, DOI: 10.1080/00288306.1987.10422193

• **[https://books.google.co.il/books?id=ZMw4AAAAIAAJ&pg=PA61&lpg=PA61&dq=%22Denfeld+Mountains%22&source=bl&ots=GtpJybud4I&sig=ACfU3U2naCA_G8p9axkzvTT4qm2mJQahOg&hl=en&sa=X&ved=2ahUKEwiN8bSF7ujsAhVMSRUIHe9lDM44FBDoATABegQIARAC#v=onepage&q=%22Denfeld%20Mountains%22&f=false New Zealand Journal of Geology and Geophysics]**, Feb 1958 P 61

## קישורים חיצוניים
* הרי דנפלד באתר הסקר הגאולוגי של ארצות הברית
* הר דנפלד באתר הגאזט האנטארקטי של ממשלת אוסטרליה
* הרי דנפלד באתר הגאזט האנטארקטי המשווה SCAR של ממשלת אוסטרליה
* מפת אזור הרי דנפלד
* מחשבון מרחקים - המרחק מהרי דנפלד לאתרים סמוכים
* תרשים הנוף הנשקף מהרי דנפלד באתר peakvisor
* מפה טופוגרפית תלת־ממדית של הרי דנפלד
* נתוני זריחת/שקיעת שמש/ירח עדכניים עבור הרי דנפלד
* מזג אוויר נוכחי מעודכן בהרי דנפלד
** תחזית מזג אוויר עדכנית ארוכת טווח עבור הרי דנפלד
** סטטיסטיקות מזג אוויר ונתוני מזג אוויר היסטוריים עבור הרי דנפלד

## הערות שוליים

דנפלד
דנפלד
נמל התעופה רומא-אורבה

**נמל התעופה רומא-אורבה** (באיטלקית: **Aeroporto di Roma-Urbe**) הוא נמל תעופה אזרחי קטן ברומא, הממוקם בחלקה הצפוני של העיר, באחד מעיקולי נהר הטיבר, בתוך כביש הטבעת המקיף את העיר (A90).

## היסטוריה
נמל התעופה נחנך בנוכחותו של שליט איטליה הפשיסטית, בניטו מוסוליני, בשנת 1928. שמו הראשון של הנמל, שנבחר על ידי מוסוליני עצמו, היה "נמל התעופה ליטוריו" (Littorio, ליקטור). עד מלחמת העולם השנייה היה הנמל נמל התעופה האזרחי הראשי של רומא, ובסיס הפעילות של חברת התעופה הלאומית של איטליה באותה עת, אלה ליטוריה. בתוך היקף הנמל נבנה גם מסלול למרוץ מכוניות, שנקרא "מסלול המירוץ של ליטוריו" (Autodromo del Littorio). ב-1931 נערכה בנמל תחרות בין מטוס למכונית: מכונית אלפא רומאו 8C 3000 התחרתה במטוס קאפרוני Ca.1000, שזכה בתחרות.

במהלך המלחמה נפגע נמל התעופה קשות מהפצצות. לאחר המלחמה הופעל הנמל מחדש בשם "רומא-אורבה", אך לאחר מספר שנים הועברה הפעילות האזרחית לנמל התעופה צ'אמפינו, ונמל התעופה אורבה החל לשמש בעיקר לפעילות של מועדון תעופה, מוניות אוויר וטיסות של מטוסים קלים. כיום נמל התעופה הוא בסיסו של קלוב התעופה של רומא (Aeroclub di Roma). ב-1995 נעשה ניסיון להפעיל מן הנמל טיסות מקומיות לערים אחרות באיטליה, במטוסי נוסעים מסוג דה הבילנד קנדה דאש 7, בעלי יכולת המראה ונחיתה קצרה. החברה שעשתה את הניסיון, FAR איירליינס, נסגרה זמן קצר לאחר מכן והניסיון לא יצא אל הפועל. רשות התעופה האזרחית של איטליה (ENAC), המפעילה את הנמל, השקיעה ב-2010 800,000 אירו בטרמינל חדש למסוקים.

ב-1948 חנו בנמל מספר מטוסי נורדואין UC-64A נורסמן שנרכשו על ידי אנשי הרכש של חיל האוויר הישראלי המתהוה, מעודפי חילות האוויר של צבא ארצות הברית, במטרה להכשירם לטיסה ישירה לארץ ישראל. במהלך טיסת ניסוי התרסק אחד המטוסים, ושני טייסיו,  וג'ורג' ברלינג, נהרגו.

ב-18 בספטמבר 1997 התקיימה בנמל הופעה של להקת U2, שהייתה חלק מסיור ההופעות שלה באותה שנה, שנקרא פופ מארט. קהל של 70,000 איש השתתפו בהופעה.

## קישורים חיצוניים

* 

רומא
קטגוריה:רומא: מבנים
קטגוריה:רומא: תחבורה
הונא גאון

רב **הונאי (הונא) גאון** היה מראשוני ראשי ישיבת סורא, שכיהן כגאון לאחר פטירתו של רב חנינא גאון בשנת ד'ת' (640) במשך כעשר שנים.

לחלק מהדעות, נחשב עדיין לאחד מהסבוראים.

חלק מדבריו מובאים בתלמוד הבבלי, ויש המייחסים לו את כתיבת הסוגיה הראשונה במסכת קידושין.

נפטר בשנת ד'ת"י (650) ואחריו התמנה לגאון רב ששנא גאון.

## תקנת המורדת
רב הונאי ומקבילו מישיבת פומבדיתא רב רבה, תיקנו תקנה משמעותית בדיני אישות, "תקנת המורדת": אשה הרוצה להתגרש מבעלה יכולה לכפות עליו לגרשה, בניגוד לדין הבסיסי שגט שניתן בכפייה הוא פסול ("גט מעושה"). הרקע ההיסטורי לתקנתם הוא שבאותה העת נכבשה הממלכה הסאסאנית בידי האימפריה המוסלמית, ובבתי הדין המוסלמיים הונהגו גירושין בכפייה. נשים יהודיות שבעליהן לא הסכימו לגרשן הלכו להתגרש בבתי דין המוסלמיים ונחשבו לגרושות מבחינה חוקית, אך מבחינה הלכתית נחשבו עדיין לנשואות, ובעקבות כך נוצרו בעיות של ממזרות, וחלקן אף עזבו את היהדות.

התקנה נהגה לכל אורכה של תקופת הגאונים, ורב שרירא גאון עוד כותב שהיא נהגה בזמנו, אך כבר הרי"ף כתב שבימיו תקנה זו לא נהגה.

בנוסף לתקנה זו, תיקן רב הונא איסור על אכילת "כנתא", מין חֵלֶב שהתיר התלמוד.

## לקריאה נוספת
**על רב הונאי:**
* מרדכי מרגליות, **רב הונאי (הונא) גאון**, בתוך: "אנציקלופדיה לחכמי התלמוד והגאונים" חלק ב', עמ' 100.
**על תקנת המורדת:**
* חיים טיקוצ'ינסקי, **תקנות הגאונים**, ירושלים ה'תש"ך, עמ' 11–26.
* הרב ישראל שבתי שצ'יפנסקי **התקנות בישראל** ג', ירושלים ה'תשס"ד, פרק יג.
* בנציון שרשבסקי, **דיני משפחה**, ירושלים ה'תשנ"ג, 215-195.
* יעקב וינרוט, **דין המורדת** עבודת דוקטורט, תל אביב ה'תשמ"א.

## קישורים חיצוניים
* דוד יחזקאל, **[http://www.israelbar.org.il/magazine/qa_hebrew_law_issue_21/8/ גירושין ביוזמת האישה - השפעות חיצוניות על הגירושין ביהדות]**, עלון המשפט העברי, לשכת עורכי הדין, גיליון 21 ניסן ה'תשע"ט, עמ' 8–9.

## הערות שוליים

קטגוריה:סבוראים
קטגוריה:גאוני סורא
קטגוריה:יהודי בבל במאה ה-7
בלטונפקאיאר

**בלטונפקאיאר** (בהונגרית: **Balatonfőkajár**) הוא כפר במחוז וספרם שבמרכז הונגריה.
כמו כפרים רבים באירופה גם בבלטונפקאיאר מספר התושבים נמצא בירידה. כך, בשנת 1990 חיו בכפר 1,453 תושבים, ובשנת 2020 רק 1,328 תושבים.

## יהודי בלטונפקאיאר
בבלטונפקאיאר חיו יהודים בתקופות זמן שונות. 

## ילידי המקום
* **[[מוריץ דסאואר]]** (24 במאי 1842 – מיינינגן, 17 באפריל 1895) היה רב הונגרי

## קישורים חיצוניים

* 

## הערות שוליים

קטגוריה:הונגריה: כפרים
סעדיה הלוי אשכנזי

**רבי סעדיה הלוי** המכונה **מירקאדו** (נולד בא' בכסלו ה'תקכ"ח, 22 בנובמבר 1767) היה פוסק הלכה, ומרבני העיר איזמיר שבטורקיה.

## קורות חייו
נולד באיזמיר, לאביו אברהם הלוי. בבר המצווה שלו נשא נאום שהפליא את שומעיו בגדולתו כבר בגיל זה. בבחרותו למד אצל הרב אלישע שוחמי.

בי"א באייר ה'תקנ"ג נפטרה רעייתו בגיל צעיר, ובהספד לה כתב "שבחיים חיותה לא הפילה דבר מדברי ארצה, ומכל שכן עכשיו שמתה בעווה"ר, שבודאי אני חייב להתעסק בהספדה, לספוד לצרה ולבכותה, וכן לעשות השתדלות כדי לקבור אותה בקבר טוב ולעשות כל דצריך לפי הכבוד".

תאריך פטירתו לא ידוע, אך ידוע שנפטר קודם שנת ה'תר"א, בה יצא ספרו.

נכדתו קאדין רחל נישאה לרבי רחמים נסים יצחק פלאג'י, בנו של רבי חיים פלאג'י. בין המחותנים היה קשר רב שנים, והרב פלאג'י הביאו רבות בספריו. ציטוט מעניין שמביא בשמו הרב פלאג'י "ובכתבי הקודש להרב סעדיה הלוי ז"ל בעל ס' נוה צדק, נמצא כתוב דיש להיזהר שלא לעשות זיווג עם אשתו בלילה שנולד הנביא שלהם דקורין לא כן תדפנו רוח, כי הזמן גרמא שיוליד בן פריץ. וגילה הרב בעש"ט זיע"א דמשומדים שיש בעולם הן הם שיצאו מזיווג אותה הלילה".

## ספריו
בשנת ה'תר"א 1840 יצא לאור ספרו נווה צדק על יד החזקה לרמב"ם ובסופו לקט חידושים ודרשות, בהשתדלות בנו אברהם חיים הלוי, אשר נודע כמומחה לענייני טריפות.

## השקפתו
האמין בלימוד תורה לצד עיסוק במלאכה, ולא רצה ליהנות מכתרה של תורה. וכן כותב בהקדמתו לספרו "שלש שעות ראשונות ביום יצא אדם לפעולתו ולעבודתו, ואחרי כן עלה אל ביתו יושב ודן בעומקא של הלכה".

## קישורים חיצוניים
* ספרי רבי מירקאדו סעדיה הלוי, באתר הספרייה הלאומית
* דב הכהן, רבי סעדיה המכונה מירקאדו ב"ר אברהם הלוי בע"ס נוה צדק בתוך: נהנה מיגיע כפיו : חכם סעדיה מירקאדו, בבלוג "עם הספר", ספריית הרמב"ם.

## הערות שוליים

קטגוריה:איזמיר: רבנים
קטגוריה:מחברי ספרי דרוש
קטגוריה:פייטנים
קטגוריה:פרשני הרמב"ם
2020 11
קטגוריה:רבנים טורקים
קטגוריה:רבנים ספרדיים
קטגוריה:האימפריה העות'מאנית: רבנים
קטגוריה:ילידי 1754
שלמה הכהן זאגורי

**הרב שלמה הכהן סקַלִי אַ-זַאגוּרִי** (ה'תרמ"ח, 1888 - ט"ז בשבט ה'תשל"ז, 4 בפברואר 1977) הוא צאצא למשפחת כהן-סקלי, דיין, פוסק הלכה ומחכמי מרוקו, רב הערים תאורירת וברגן ודיין בערים אוג'דה ומזאגאן ורב שכונת קטמון בירושלים. 

## ביוגרפיה
נולד בדבדו בשנת ה'תרמ”ח – 1888 לאביו רבי יצחק הכהן זאגורי לבית כהן סקלי ואמו עישה. בגיל שמונה התייתם מאביו ועבר לגור אצל דודו רבי מרדכי כהן זאגורי שעבד כסופר סת"ם.

בילדותו למד אצל רבי משה בן גיגי, ולאחר מכן עבר ללמוד אצל רבי שלמה הכהן צבאן (הרש"ך), ובשנת ה'תר"ע – 1909 נישא לבתו של רבי דוד הכהן סקלי, ראב"ד אוראן ומגדולי חכמי מרוקו.

כעבור שנה, בשנת ה'תרע"א 1910 בהיותו בן 22 בלבד התמנה לרב הערים תאורירת (כיום ורזאזאת) וברגן. בתפקיד זה שימש למעלה מעשרים שנה, ובהן הקים תלמוד תורה לילדים, וכן ישיבה שהוא עמד בראשותה.

בשנת ה'תרצ"ג – 1933 יצא ממרוקו לשליחות מטעם כוללות העדה המערבית, הגיע לטריפולי ומשם המשיך לישראל. וממנה יצא לשליחות נוספת לארצות צפון אפריקה.

בין השנים ה'תש"ה -ה'תש"ט נקרא לשמש כדיין בעיר אוג'דה, לאחר מכן התבקש על ידי בית הדין הגבוה של מרוקו לשמש כדיין במאזאגן. למרות משרתו הרמה והמשכורת הגבוהה שלוותה לה, הרב הכהן זאגורי המתין לרגע בו יוכל לעלות לארץ ישראל וכשהתאפשר לו נטש את משרתו ועלה.

בשנת ה'תשט"ו 1955 עלה לארץ ועמו עשרה ספרי תורה. בהגיעו ארצה מסר אותם לשר הדתות דאז חיים משה שפירא, כדי שיחלק אותם ביישובים הזקוקים להם. הוא קבע את מושבו בשכונת קטמון הישנה ירושלים, בה התמנה לרב השכונה ושימש כמורה הוראה. ראה בחיוב את הקמת מדינת ישראל ודרש בשבחה.

לרב כהן זאגורי נולדו שמונה בנים. שניים מהם, 
 ו, נפלו בטיבוע המשחתת אילת מול חופי מצרים ב-1967.

ב-1968 זכה באות יקיר ירושלים. בשנת ה'תש"ל – 1970 יצא לאור ספרו “ויקץ שלמה”, וזכה להסכמות מאת גדולי חכמי מרוקו שחיו בארץ אז, רבי יוסף משאש – רב הערים תלמיסאן וחיפה, רבי מאיר ועקנין רב העיר טבריה, רבי יהושע מאמאן רב הערים מרקש ונהריה ועוד.

הרב זאגורי נפטר ביום ט"ז בשבט ה'תשל"ז – 4 בפברואר 1977 ונטמן בהר המנוחות.

## ראו גם
* דבדו

## לקריאה נוספת
* אליהו מרציאנו, **דבדו עיר הכהנים**, הוצאת אור המערב, תשע"ב

## קישורים חיצוניים
* 
*אתר מורשת כהן-סקלי
*
*תמונת רבי שלמה הכהן זאגורי, באתר מורשת יהודי דבדו
*חכם שלמה הכהן סקלי א-זאגורי, באתר החכם היומי

## הערות שוליים

קטגוריה:רבנים מרוקאים ישראלים
קטגוריה:אוג'דה: רבנים
קטגוריה:אל-ג'דידה: רבנים
קטגוריה:משפחת כהן-סקלי
קטגוריה:אבות שכולים: חללי צה"ל
קטגוריה:ירושלים: רבני שכונות
קטגוריה:קטמון: אישים
קטגוריה:יקירי ירושלים
קטגוריה:ישראלים ילידי מרוקו
קטגוריה:עולים בשנות ה-1950
קטגוריה:ישראלים שנולדו ב-1888
קטגוריה:ישראלים שנפטרו ב-1977
הרי מקיי

**הרי מקיי** או **הרי קלרנס מקיי** (באנגלית: **Mackay Mountains** או **Clarence Mackay Mountains**) הם הרים נישאים ובולטים, ברכסי פורד, בארץ מרי בירד שבאנטארקטיקה.

ההרים ממוקמת 19 קילומטרים מדרום להרי אלגייני.

גובהם של ההרים 960 מטרים מעל פני הים; והם ההר ה-4,207 בגובהו באנטארקטיקה.

## היסטוריה
### גילוי ומיפוי ההרים

ההרים התגלו בשנת 1934, על ידי משלחת בירד לחקר אנטארקטיקה, שנערכה בפיקודו של ריצ'רד בירד.

### מקור השם

בירד נתן להרים את שמם.

ההרים נקראו על שמו של קלרנס מקיי (Clarence Mackay), שהיה יושב ראש הנהלת חברת הדואר והטלגרף והכבלים (Postal Telegraph and Cable Corporation) וכן נשיא חברת הטלגרף והרדיו של מקיי (Mackay Radio and Telegraph Company), שהיה תומך של משלחת בירד שגילתה את ההרים בשנת 1934.

## לקריאה נוספת

* Joachim Fromhold, **[https://www.tandfonline.com/doi/pdf/10.1080/00288306.1986.10422157 Geochronological studies of the Swanson Formation of Marie Byrd Land, West Antarctica, and correlation with northern Victoria Land, East Antarctica, and South Island, New Zealand]**, New Zealand Journal of Geology and Geophysics, 29:3, 345-358, https://doi.org/10.1080/00288306.1986.10422157
* Gunter Faure, Teresa M. Mensing, **[https://books.google.co.il/books?id=5Xk482GKlQsC&pg=PA505&lpg=PA505&dq=%22Mackay+Mountains%22&source=bl&ots=PFkmnTvj1x&sig=ACfU3U0dlndl0atuafczMB4_4WHqJWLv1g&hl=en&sa=X&ved=2ahUKEwiW_aPdyunsAhWDgVwKHUewDkM4ChDoATASegQICRAC#v=onepage&q=%22Mackay%20Mountains%22&f=false The Transantarctic Mountains: Rocks, Ice, Meteorites and Water]**, P 505


## קישורים חיצוניים

* הרי מקיי באתר הסקר הגאולוגי של ארצות הברית
* הרי מקיי באתר הגאזט האנטארקטי של ממשלת אוסטרליה
* הרי מקיי באתר הגאזט האנטארקטי המשווה SCAR של ממשלת אוסטרליה
* תצלום לוויין של אזור הרי מקיי
* מפת אזור הרי מקיי
* מחשבון מרחקים - המרחק מהרי מקיי לאתרים סמוכים
* נתוני זריחת/שקיעת שמש/ירח בהרי מקיי
* מזג אוויר נוכחי עדכני בהרי מקיי
** תחזית מזג אוויר עדכנית ארוכת טווח עבור הרי מקיי
** סטטיסטיקות מזג אוויר עבור הרי מקיי

## הערות שוליים

מקיי
מקיי
מדיסון קות'ורן

**דייוויד מדיסון קות'ורן** (באנגלית: **David Madison Cawthorn**; נולד ב-1 באוגוסט 1995) הוא פוליטיקאי אמריקאי מהמפלגה הרפובליקנית, שכיהן כחבר בית הנבחרים של ארצות הברית מטעם מחוז הקונגרס ה-11 של קרוליינה הצפונית. הוא נבחיר למושבו בבחירות לקונגרס ב-2020, שנערכו ב-4 בנובמבר, בהיותו בן 25, והיה לאדם הצעיר ביותר שנבחר אי פעם לכהונה בקונגרס.

## ביוגרפיה
קות'ורן נולד ב-1 באוגוסט 1995 באשוויל, קרוליינה הצפונית, לפריסילה ולרוג'ר קות'ורן. הוא למד בחינוך ביתי בהנדרסונוויל. כנער עבד במסעדת צ'יק פילה.

בשנת 2014, בהיותו בן 18, עבר תאונת דרכים כאשר נהג הרכב בו נסע נרדם והתהפך, כתוצאה ממנה היה למשותק בשתי רגליו.

קות'ורן למד מדע המדינה במכללת פטריק הנרי במהלך סמסטר 2016, ולאחריו פרש.

בבחירות 2022 הפסיד בבחירות המקדימות של המפלגה הרפובליקנית לתקופת כהונה שנייה, ובמקומו נבחר חבר הסנאט של קרוליינה הצפונית צ'אק אדוארדס. כהונתו בקונגרס תמה בראשית ינואר 2023.

## קישורים חיצוניים

* 

* 

## הערות שוליים

קטגוריה:אמריקאים ילידי קרוליינה הצפונית
קטגוריה:חברי בית הנבחרים של ארצות הברית מטעם המפלגה הרפובליקנית
קטגוריה:חברי בית הנבחרים של ארצות הברית מקרוליינה הצפונית
קטגוריה:נכים אמריקאים
קטגוריה:אמריקאים שנולדו ב-1995
The Kacey Musgraves Christmas Show (אלבום)

***The Kacey Musgraves Christmas Show*** הוא אלבום חג המולד השני והפסקול הראשון שהקליטה הזמרת-יוצרת האמריקאית קייסי מאסגרייבס. הוא יצא לאור ב-28 בנובמבר 2019, לכבוד חג המולד, תוך שבמהלכו הקליטה מאסגרייבס שירים ידועים כמו "Rockin' Around the Christmas Tree" ו-"Present Without a Bow".

האלבום הגיע למקום התשיעי במצעד אלבומי החג.

## רקע
הפסקול הוקלט בשנת 2019 ויצא לאור בנובמבר באותה השנה לכבוד חג המולד, תוך שהיה לפסקול הרשמי של הספיישטל הטלוויזיוני *[[The Kacey Musgraves Christmas Show]]*, אותו הנחתה מאסגרייבס ב-28 בנובמבר 2019. במהלך הספיישל הטלוויזיוני, אירחה ידוענים כמו קנדל ג'נר, טרוי סיון וקמילה קביו.

כלפי הפסקול הופנו ביקורות חיוביות הן מטעם AllMusic, והן מטעם *[[American Songwriter]]*.

## רשימת רצועות

## מיקומי שיא

## היסטוריית יציאות לאור

## קישורים חיצוניים

## הערות שוליים

קטגוריה:אלבומי חג המולד מ-2019
קטגוריה:פסקולים מ-2019
קטגוריה:אלבומי קייסי מאסגרייבס
קטגוריה:פסקולי טלוויזיה
קטגוריה:אלבומי קאנטרי
Self Portrait

**Self Portrait** (בעברית: **דיוקן עצמי**) הוא המיני-אלבום השלישי של הזמרת-יוצרת האמריקאית סשה אלכס סלואן. המיני-אלבום יצא לאור ב-18 באוקטובר 2019, על ידי חברת התקליטים RCA רקורדס. מתוך המיני-אלבום יצא ארבעה סינגלים.

## רשימת רצועות

## היסטוריית יציאות לאור

## קישורים חיצוניים

## הערות שוליים

קטגוריה:מיני-אלבומי חברת RCA רקורדס
קטגוריה:אלבומי סשה אלכס סלואן
Rise Up (שיר של אנדרה דיי)

"**Rise Up**" (בעברית: "**התקומם**") הוא סינגל שהקליטה הזמרת-יוצרת האמריקאית אנדרה דיי. השיר יצא לאור ב-2 ביולי 2015, כסינגל השלישי מתוך אלבום הבכורה שלה, *[[Cheers to the Fall]]*, על ידי חברת התקליטים וורנר מיוזיק גרופ.

## מיקומי שיא

## נתוני מכירות

## היסטוריית יציאות לאור

## קישורים חיצוניים

## הערות שוליים

קטגוריה:שירים באנגלית
Round and Round

**Round and Round** הוא שיר של ג'ו שפירו ולו סטאלמן שיצא לאור בשנת 1956. גרסה לשיר הוקלטה על ידי פרי קומו ל-RCA רקורדס ב-15 בינואר 1957 והייתה להיט גדול באותה שנה.

## רקע
הגרסה של קומו הצטיירה בזכות השילוב האינסטרומנטלי עם מיטשל איירס ותזמורתו, הכולל מנגינות קונטרפונקט שבוצעה על ידי ריי צ'ארלס, אשר מצטרפת בהדרגה למנוחות, ונחלשת בהדרגה לפני סוף השיר.

## ביצועי תרשים
השיר היה השיר האחרון של פרי קומוס שמוקם במקום הראשון במצעד הבילבורד הוט 100. השיר בילה שבועיים במקום השני ב"מצעד הכבוד של הלהיטים של בילבורד".

## גרסאות כיסוי
* שיר זה הוקלט על ידי אן מאריי בשנת 1993 עבור אלבומה **', אך הוא יצא רק כ[[רצועת בונוס]] לגרסה מיוחדת של ''LP Croonin'', שיצא ב-1994. אן מאריי אמרה שתמיד הייתה מעריצה ענקית של פרי קומו והיא הופיעה איתו ב-"Perry Como's Lake Tahoe Holiday" ב-28 באוקטובר 1975. במהדורת המכירות של **', מופיע ביצוע של אן שרה את הלהיט "Wanted" של פרי.
* זמר בריטניה ג'ימי יאנג גם סיקר את "Round and Round" בבריטניה בשנת 1957 והוא התווה בקצרה.
* גרסת כיסוי בוצעה על ידי הזמרת הנורווגית נורה ברוקסטדט וג'נס ספר ג'נסן בשנת 1957.
* רוזמרי קלוני (סינגל UA 50076, יצא בשנת 1966) (רוזמרין קלוני דיסקוגרפיה).
* השיר בוצע בגרסת כיסוי על ידי סיה במהדורה החגיגית של אלבומה *[[Everyday Is Christmas]]*, בנובמבר 2018.

## הופעות אחרות
* הגרסה של קומו הוצגה בסרט הסרט "פיצוץ מהעבר" משנת 1999.
* גרסת כיסוי של סיה הופיעה בפרסומת טלוויזיה של טארגט.

## קישורים חיצוניים

## הערות שוליים

קטגוריה:סינגלים מ-1957
קטגוריה:שירים באנגלית
קטגוריה:שירי חג המולד
פרנדשיפ (כפר, ויסקונסין)

**פרנדשיפ** (באנגלית: **Friendship**) הוא כפר במחוז אדמס במדינת ויסקונסין. הכפר הוא מושב המחוז של מחוז אדמס. אוכלוסיית הכפר הייתה 725 תושבים לפי מפקד האוכלוסין בשנת 2010.

## היסטוריה
הכפר נוסד בשנת 1857 על ידי מתיישבים ממערב מדינת ניו יורק, שהונהגו על ידי לותר סטוול. סטוול קרא למקום בשם זה על שם היישוב ממנו הוא בא במדינת ניו יורק. המתיישבים יצרו סכר במקום כדי להקים טחנת קמח. הם בנו את המבנה הראשון בכפר, על גבעה מעל לסכר. הבית הורחב לאחר מכן בשם Atcherson House Hotel, אך בשנת 1912 הוא הוחרב כתוצאה משריפה.

מושב מחוז אדמס היה בעיירה בשם קווינסי והמחוז כלל את מחוז ג'ונו. לאחר שזה התפצל ממחוז אדמס הועבר ממנו מושב המחוז מקווינסי, כיוון שלא הייתה עוד במרכז המחוז. אנשי פרנדשיפ זיהו את ההזדמנות והצליחו לשכנע את נציגי המחוז להעביר את מושבו לכפרם. בשנת 1859 הושלם המעבר.

הכפר החל להתפתח והיו בו מספר עסקים, ואף בית ספר נוסד בו בשנות ה-80 של המאה ה-19. הכפר היה מנותק מקשר למסילת הברזל. למעשה בשנת 1900 מחוז אדמס היה היחיד בו לא הייתה מסילה. ב-1914 חובר הכפר לזרם החשמל. רחוב בלפסט שונה לmain street (הרחוב הראשי). הוא נסלל וחובר לכביש 13 החדש. בשנות ה-30 הכפר חובר למערכת המים והביוב.

בשנת 1959 נוסד במקום בית החולים גאנדרסן מאונדוויו.

## גאוגרפיה
הכפר גובל מדרום בעיירה אדמס, וכביש מספר 13 חוצה אותו לשניים. צפונית מזרחית לו נמצא אגם פרנדשיפ. ממזרח לו ניצב שדה התעופה אדמס.

## דמוגרפיה
95% מהתושבים הם לבנים, ו-1.9% הם אפרו-אמריקאים, לפי מפקד 2010.

## גלריה

Adams County Wisconsin Courthouse.jpg|בית המשפט של מחוז אדמס
Gunning–Purves Building 2012.jpg|בניין גאנינג-פורבס, נבנה בשנת 1904 ומשמש כיום כמרכז מורשת מחוז אדמס
Friendship Wisconsin sign looking north on WIS13.jpg|צומת הכניסה הדרומי, כביש 13
Friendship Wisconsin Post Office.jpg|בית הדואר


## קישורים חיצוניים

* 

## הערות שוליים

קטגוריה:ארצות הברית: כפרים
קטגוריה:ויסקונסין
קטגוריה:יישובים שהוקמו ב-1857
שלושה סרג'נטים

**שלושה סרג'נטים** (באנגלית: **sergeants 3**) הוא מערבון קומי אמריקאי משנת 1962 בבימויו של ג'ון סטארג'ס עם פרנק סינטרה, דין מרטין, פיטר לופורד, סמי דייוויס ג'וניור וג'ואי בישופ (חבורת ה-ראט פאק) בתפקידים הראשיים.

זה רימייק של הסרט גונגה דין (1939) אלא שהעלילה הועברה מהודו ומלחמה נגד קנאים הודים למערב ארצות הברית ומלחמת נגד קנאים אינדיאנים. שני הסרטים מבוססים על הפואמה "גונגה דין" של רודיארד קיפלינג.

חלק גדול של הסרט צולם בקניון ברייס במדינת יוטה. בסרט גם מופיעים שלושת בניו של בינג קרוסבי - פיליפ, דניס ולינדסי בתפקידים קטנים כחיילים.

## תקציר העלילה
השנה 1873 - מייק (פרנק סינטרה), צ'יפ (דין מרטין) ולארי (פיטר לופורד) הם סרג'נטים ביחידת פרשים של צבא ארצות הברית. הם מוצבים במערב ארצות הברית בשטח שנשלט על ידי אינדיאנים ונמצאים במלחמה ארוכה נגדם.

הם נשלחים לעיירה קטנה שהותקפה על ידי האינדיאנים. בדרך מסתפח אליהם ג'ונה ויליאמס (סמי דייוויס ג'וניור), עבד משוחרר שרוכב על פרדה ובידו חצוצרה. הוא רוצה להסתפח לפרשים ומייק מסרב אך צ'יפ משכנע אותו שירשה לו.

העיירה שוממת, האנשים "נעלמו" ונשארו מספר אינדיאנים. לפתע הם מותקפים מכל הצדדים באינדיאנים יורי חיצים. לאחר קרב קשה הם מניסים אותם לאחר שגרמו להם לאבדות כבדות.

הם מגיעים לבסיס ושם פוקד עליהם הקולונל ויליאמס, לחזור לעיירה ולהתבסס בה ולחכות להתקפה. לארי מבקש להשתחרר מהצבא ולשאת את בחירה ליבו אמיליה. (רוטה לי) במקומו מצרף הקולונל את הסר'גנט מייג'ור בוסוול (ג'ואי בישופ) שהם לא אוהבים. בנשף שנערך לפני יציאתם הם מחדירים סם משכר לכוסו של בוסוול והוא מנוטרל. הם מבקשים מלארי לדחות את נישואיו ומייק מחתים אותו על טופס הצטרפות לצבא.

צ'יפ רוצה למצוא את מנהיג האינדיאנים, וואטנקה. ג'ונה מכיר את המקום שהם מתכנסים. מייק כולא את צ'יפ אך ג'ונה משחרר אותו בעזרתה של הפרדה שהורסת את מתקן הכלא. צ'יפ, ג'ונה והאנדיאני קאלב יוצאים לעבר המערה של האינדיאנים.

הם חוזים במפקד וואטנקה (מייקל פייט) נואם בפני האינדיאנים על רצונו לגרש את האדם הלבן ולהחזיר את השלטון לאינדיאנים. האינדיאנים מתחילים ב"ריקוד רוחות" סביב המנהיג. צ'יפ יוצא ומתעמת עם וואטנקה וג'ונה מתחמק לבסיס ומזעיק את מייק ולארי. הם מגיעים, נכנסים למערה ונכבלים.

הקולונל מארגן את הצבא להתקפה. השלושה מצליחים להשתחרר וצופים בטור הגדול של הצבא שצועד לעבר מארב מתוכנן של מאות אינדיאנים.

ג'ונה שנפצע מחץ בכתפו מצליח להגיע לראש הצוק ולחצצר את תרועת האזהרה. הקולנול קולט זאת, מפזר את הטור ומתחיל בהתקפה על האינדיאנים עם פרשים ותותחים והם נסוגים לאחר אבדות כבדות.

בסוף מקבלים שלושת הסרג'נים תעודת הצטיינות וג'ונה מצטרף לצבא בדרגת טוראי.

## צוות השחקנים

## קישורים חיצוניים

* נעימת הנושא של שלושה סרג'נטים, באתר יוטיוב
* שלושה סרג'נטים, באתר TCM

קטגוריה:ערכים שבהם תבנית בריטניקה אינה מתאימה
קטגוריה:חידושים לסרטים
קטגוריה:מערבונים
קטגוריה:סרטי 1962
קטגוריה:סרטי RKO
קטגוריה:סרטי פרנק סינטרה
קטגוריה:סרטי קומדיה אמריקאיים
קטגוריה:סרטים אמריקאיים
קטגוריה:סרטים באנגלית
פאי אוכמניות

ממוזער|פאי אוכמניות עם תוספת פירורי שקדים
**פאי אוכמניות** הוא פאי עם מלית אוכמניות. הוא נחשב לאחד מסוגי הפאי הפשוטים ביותר להכנה וזאת, כיוון שהוא אינו מצריך פיטום או קילוף של פרי. בדרך כלל, יש לו קלתית וציפוי עליון; הציפוי העליון יכול להיות מורכב מפירורים אך עם זאת, אינו קריטי. פאי אוכמניות נאכל לעיתים קרובות בקיץ (המכונה "עונת האוכמניות").

## היסטוריה
פאי אוכמניות הוכן ונאכל לראשונה על ידי מתיישבים אמריקאים ראשונים, ובהמשך התפשט לשאר העולם. הוא הפך לקינוח פופולרי בארצות הברית ובקנדה. פאי אוכמניות המיוצר מאוכמניות ויילד מיין ("wild Maine blueberries") הוא הקינוח הממלכתי הרשמי של מדינת מיין בארצות הברית. פאי אוכמניות תועד ב"ספר הבישול של אפלדור" בשנת 1872.

## רכיבים
מרכיב אופייני לפאי אוכמניות הוא אוכמניות שטופות והגבעול שלהן. הגרגרים עצמם יכולים להיות קפואים או טריים. מרכיבים אחרים כוללים קמח, או טפיוקה (חומר גלם עמילני דל טעם המשמש להכנת מזון). בין המרכיבים הנוספים נמנים: קינמון, אגוז מוסקט, סוכר, וניל וחמאה. עם זאת, ישנם מתכונים שונים המותאמים לאזורים שונים.

## ערך תזונתי
100 גרם של פאי אוכמניות מעובד בעל ערך של 55 קלוריות; הוא מכיל 10% שומן, 35% פחמימות, 2% חלבון ו-52% מים. כמו כן, הוא מכיל ויטמינים כדוגמת: ויטמין A, חומצה פולית, ויטמין C, ויטמין E וגם ויטמין K. מינרלים כמו סידן, נחושת, ברזל, מגנזיום, זרחן, אשלגן, סלניום, נתרן ואבץ נפוצים בו גם כן.
קובץ:Blueberry pie graham crust.jpg|פאי אוכמניות עם קרום קרקר גרהם
קובץ:Miniature blueberry pies.jpg|מיני פאי אוכמניות


## קישורים חיצוניים

## הערות שוליים

קטגוריה:מאכלי חג המולד
קטגוריה:מיין: סמלים
קטגוריה:המטבח האמריקאי: קינוחים
אוכמניות
קטגוריה:מאכלי חג ההודיה
המרכז העולמי למורשת יהדות אר"ץ

**המרכז העולמי למורשת יהדות אר"ץ** (המרכז למורשת יהדות ארם-צובא) הוא מכון להנצחת של מורשת יהדות סוריה ויהדות ארם-צובא (חלב) בישראל.

## רקע
ארגונים של יוצאי דמשק וסוריה היו פעילים בישראל החל משנות ה-30 של המאה ה-20. הארגונים עסקו בנושאים שונים, למשל בתהליכי הקליטה בארץ ישראל.

**המרכז העולמי למורשת יהדות ארם-צובא** קם בשנת 1986 ברחוב הרב אהרונסון 4 בתל אביב.

## מטרות
המטרה הרשמית של המרכז היא להוות מוקד ריכוז של חומרים היסטוריים הנוגעים למורשת יהדות ארם-צובא עתיקת היומין שתרמה להיסטוריה העולמית של עם ישראל בגולה.

אלו הן המטרות המוצהרות של המרכז:
* ריכוז חומר היסטורי מקיף, שייתן ביטוי לקהילת יהודי ארם-צובא (חלב) עתיקת היומין ולמורשת שלה.
* עריכת מחקר על תולדות קהילת ארם-צובא וסביבותיה מהיבטים: היסטוריים, כלכליים, חברתיים, דתיים, תרבותיים ורוחניים תוך דגש על היותה קהילה ותיקה ושורשית שממנה יצאו מלומדים בתורה שכתבו ספרים ודברי הלכה והגות שמהווים חלק מהתרבות של עם ישראל.
* טיפוח וקיום מורשת קהילת ארם-צובא במסגרת טיפוח מורשת העדות בישראל המתחדשת. המייסדים הקימו את המרכז לאור הרעיון, שטיפוח המורשת של הקהילה ושימורה, למען הדור הזה והדורות הבאים, חיוניים לידיעת תולדות העם היהודי, לקיומו ולשמירת עושרו הרוחני.

## היסטוריה
הנשיא הראשון של המרכז היה עו"ד שלמה תוסייה כהן.
תוסייה כהן, עורך דין ונוטריון מבכירי המשפטנים בארץ ישראל ופעיל בתחומים ציבוריים רבים, נולד בשנת 1917 בארם-צובא סוריה ונפטר בירושלים בשנת 1994. הנהלת המרכז הנציחה את זכרו בהקמת ”קרן עו“ד תוסייה-כהן למחקר“ שמעניקה מלגות ופרסי מחקר לעבודות אקדמיות אודות מורשת יהדות חלב.

יושב הראש הראשון של המרכז היה מנחם ידיד. בספרו "ידיד נפש", כתב ידיד שהמרכז מהווה נקודת ציון בחייהם של רבים מבני העדה שמסתייעים במרכז שמהווה עבורם השפעה בהתנהלות מקצועית ובכלל בחייהם. מנחם ידיד היה בנו של המקובל רבי יום טוב ידיד הלוי. נולד בחלב ועלה כנער לארץ ישראל. היה איש תנועת ה"חרות" מיום היווסדה, וכיהן כחבר כנסת בכנסת השישית, השביעית והשמינית (1966–1977). פעל למען שארית הפליטה בסוריה ובארצות ערב.

## הערות שוליים

קטגוריה:ערכים שבהם תבנית אתר רשמי אינה מתאימה להוספה אוטומטית
קטגוריה:מכוני מחקר בנושא יהדות
קטגוריה:קהילות יהודיות בסוריה
אפירוגון

**אפירוגון** (באנגלית: **Apeirogon**) הוא רומן מאת קולום מק'קאן  שיצא לאור בפברואר 2020. הספר מתבסס על הסכסוך הישראלי-פלסטיני ועוקב אחרי שני גברים שאיבדו בת, אחד ישראלי ואחד פלסטיני.

## עלילה
הספר עוסק בסיפורם של רמי אלחנן ובאסם ערמין, החברים בפורום המשפחות השכולות הישראלי-פלסטיני ובתנועת "לוחמים לשלום". אלחנן הוא מעצב גרפי ישראלי יליד ירושלים, ששירת בצה"ל ולחם במלחמת יום הכיפורים בה איבד כמה מחבריו. ערמין הוא חוקר פלסטיני שבגיל 17 נשפט לשבע שנות מאסר בכלא הישראלי, לאחר שזרק רימון על חיילי צה"ל. במהלך תקופת מאסרו נחשף למאורעות השואה ולאחר שחרורו נסע ללמוד לימודי שואה בבראדפורד, אנגליה. ב-1997, נהרגה ביתו של אלחנן, סמדר, בפיגוע התאבדות בירושלים שביצעו שני טרוריסטים פלסטינים. ב - 2007, נהרגה אביר, ביתו של ערמין, מכדור גומי שנורה על ידי חייל צה"ל.

הספר מורכב מ-1,001 קטעים קצרים, בהם שתי הדמויות מתחברות עקב המוות בטרם-עת של בנותיהן.  הספר משלב בין בדיון לעובדות היסטוריות ופוליטיות אמיתיות. הספר מתאר בהרחבה את משפחותיהן המורחבות של ההרוגות, ובכלל זה מזכיר גם את נורית פלד-אלחנן, אמה של סמדר, ואת מתי פלד סבה.

## ביקורת וסערה ציבורית
רוב הביקורות על הספר היו חיוביות מאוד, והספר היה מועמד לפרס בוקר לשנת 2020.

הוצאת עם עובד, שתרגמה לעברית את ספריו הקודמים של מק'קאן, בחרה לוותר על תרגום הספר, בשל אופיו הפוליטי. בשנת 2024 תורגם הספר לעברית על-ידי חנה עמית-כוכבי בהוצאה האידאולוגית ספרי נובמבר.

עיריית חיפה בראשות עינת קליש רותם הודיעה על ביטול אירוע ההשקה של הספר, שהתרחש במהלך מלחמת חרבות ברזל.

בשנת 2025 הועלה המחזה המבוסס על הספר בתיאטרון יפו לתרבות עברית ערבית.
## קישורים חיצוניים
* 
* יעל דקל, די בשתי מראות העומדות זו מול זו כדי ליצור מבוך, פנס מוסף לביקורת ספרות, אוגוסט 2024.
## הערות שוליים

קטגוריה:ספרי 2020
קטגוריה:ספרי רנדום האוס
פרנסס צ'וקה

**פרנסס צ'וקה** (באנגלית: **Frances Cuka**; 21 באוגוסט 1936 – 16 בפברואר 2020) הייתה שחקנית אנגלייה, שהופיעה בעיקר בטלוויזיה בקריירה שנמשכה יותר משישים שנה. בשנותיה האחרונות הייתה ידועה בעיקר מהופעתה בתפקיד הסבתא נלי בולר בסיטקום "ארוחת ליל שישי".

## ביוגרפיה
צ'וקה נולדה בלונדון, ללטישה אליס אנני ולג'וזף צ'וקה. בהמשך המשפחה עברה לגור בעיר הוב. כילדה השתתפה בתוכנית הרדיו "שעת הילדים" של ה-BBC. היא למדה משחק בבית הספר גילדהול למוזיקה ודרמה.

אחרי סיום הלימודים בגילדהול הצטרפה צ'וקה לסדנת התיאטרון. שם הופיע במחזה "מקבת'". ב-1958 שיחקה בתפקיד ג'ו במחזה "קורטוב של דבש" מאת שילה דילייני, והמשיכה להופיע באותו תפקיד בווסט אנד ובברודוויי. בין ההפקות של "קורטוב של דבש" שיחקה במחזות בתיאטרון רויאל קורט בהם "סוף משחק" ו-"Live Like Pigs". ב-1963 גילמה את דמותה של בקי שארפ במחזמר "יריד ההבלים" לצדם של ג'ורג' בייקר ודיים סיביל תורנדייק.

אחר כך עברה צ'וקה להופיע בטלוויזיה. ב-1971 שיחקה בעיבוד הטלוויזיוני לרומן "תבונה ורגישות" מאת ג'יין אוסטן. עוד שיחקה בסדרה הקומית "Adam Adamant Lives", בפרק "Charlie Boy" בסדרה "Hammer House of Horror", בסדרה "Hammer House of Horror", וב-"Minder". עוד שיחקה בתפקיד דול טירשיט במחזה "הנרי הרביעי, חלק שני". היא השתתפה באופרות הסבון "קרוסרודס" ו"קורוניישן סטריט". בקולנוע שיחקה בסרט "סקרוג'" בתפקיד אשתו של בוב קרצ'יט, ובסרט "הנרי השמיני ושש נשותיו" בתפקיד קתרין מאראגון.

צ'וקה לוהקה לתפקיד פגי מיטשל באופרת הסבון "איסטאנדרס" של ערוץ BBC1 בשנת 1991. היא הצטלמה לסצנות אחדות עם הדמות, אבל הסצנות קוצצו בעריכה. אחר כך לוהקה לתפקיד ג'ו וורן (Jo Warne).

מ-2006 עד 2009 שיחקה בתפקיד גברת באסי, אישה חסרת בית, בדרמה הרפואית "חדר מיון". הופעתה האחרונה בסדרה הייתה בספטמבר 2009, כשהדמות שגילמה מתה בפיצוץ במרכז קניות.

ב-2010 גילמה צ'וקה את ליידי ברקנל עם להקת התיאטרון לוגוס בתיאטרון Upstairs at the Gatehouse, בגרסה מיוחדת של המחזה "חשיבותה של רצינות".

במרץ 2011 החלה צ'וקה להופיע בסיטקום של ערוץ 4 "ארוחת ליל שישי", בתפקיד סבתא נלי בולר. ב-2018 עזבה את הסדרה בשל מחלתה, והופיעה בתפקיד קמע פעם אחת בעונה החמישית בפרק "הכינור".

צ'וקה נפטרה ב-16 בפברואר 2020, אחרי שלקתה בשבץ מוחי בביתה שהמפסטד.

## פילמוגרפיה

## קישורים חיצוניים

## הערות שוליים

קטגוריה:שחקניות קולנוע וטלוויזיה אנגליות
קטגוריה:בוגרות בית הספר גילדהול למוזיקה ודרמה
קטגוריה:בוגרי בית הספר גילדהול למוזיקה ודרמה
קטגוריה:בריטיות שנולדו ב-1936
קטגוריה:בריטים שנולדו ב-1936
קטגוריה:בריטיות שנפטרו ב-2020
קטגוריה:בריטים שנפטרו ב-2020
מייקל רובין

**מייקל רובין** (באנגלית: **Michael Rubin**; נולד בשנת 1971) הוא חוקר ב-AEI. בעבר עבד כפקיד בכיר בפנטגון, שם עסק בסוגיות הנוגעות למזרח התיכון וכיועץ פוליטי לרשות הזמנית לקואליציה .

## ביוגרפיה

### ילדותו
רובין נולד בפילדלפיה בשנת 1971. רובין קיבל תואר ראשון בביולוגיה (1994) וגם תואר דוקטור בהיסטוריה (1999) מאוניברסיטת ייל. עבודת הדוקטורט שלו, The Making of Modern Iran, 1858–1909: Communications, Telegraph and Society זכתה בפרס ג'ון אדיסון פורטר של ייל.

### קריירה
רובין מרצה להיסטוריה באוניברסיטת ייל, באוניברסיטה העברית, באוניברסיטת ג'ונס הופקינס, ועבד כמרצה אורח באוניברסיטאות סולימניה, סלאחודין ודוהוק, באזור כורדיסטן העיראקית. משנת 2002 עד 2004 שימש רובין כיועץ מטה על איראן ועיראק במשרד שר ההגנה. בין השנים 2003–2004 עבד רובין כיועץ פוליטי של הרשות הזמנית לקואליציה בבגדאד.

בין השנים 2004–2009 היה העורך של Middle East Quarterly. הוא קיבל מלגות מהמועצה לקשרי חוץ, ומועצת קרנגי לאתיקה בנושאים בינלאומיים.

מאז 2007 הוא לימד בכירים בהנהגת צבא ארצות הברית, חיל הנחתים האמריקאי וצי ארצות הברית לפני פריסתם בעיראק, במפרץ הפרסי ובאפגניסטן כמרצה בבית הספר של הצי ללימודים מתקדמים.

בדצמבר 2017 הציע אזרח טורקיה פרס בגובה 3 מיליון לירות טורקיות (כמעט 800,000 דולר) עבור עזרה בהעברת רובין לטורקיה כדי לענות על טענות הטרור הטורקיות בקשר לניסיון ההפיכה הטורקי ב-2016.

## לקריאה נוספת

* *Seven Pillars: What Really Causes Instability in the Middle East?* (Co-editor with Brian Katulus, AEI Press, 2019)
* *Kurdistan Rising* (AEI Press, 2016)
* Michael Rubin*. Dancing with the Devil: The Perils of Engaging Rogue Regimes*. New York: Encounter Books, 2014. ()
* *The Shi'ites of the Middle East* (co-author, AEI Press, 2014)
* *Dissent and Reform in the Arab World* (editor, AEI Press, 2008)
* Patrick Clawson and Michael Rubin. *Eternal Iran: Continuity and Chaos*. London: Palgrave (Macmillan, 2005. (
* Michael Rubin. *Into the Shadows: Radical Vigilantes in Khatami's Iran.* Washington: Washington Institute for Near East Policy, 2001. ( )


## קישורים חיצוניים


* Rubin's biography – from the American Enterprise Institute
* Articles at *[[:en:Commentary (magazine)|Commentary]]*


## הערות שוליים

קטגוריה:AEI
קטגוריה:בעלי תואר דוקטור מאוניברסיטת ייל
קטגוריה:אמריקאים ילידי פנסילבניה
קטגוריה:פילדלפיה: אישים
קטגוריה:ביולוגים אמריקאים
קטגוריה:היסטוריונים אמריקאים
קטגוריה:אמריקאים שנולדו ב-1971
יהודה לייב גפן

הרב **יהודה אריה לייב גפן** (**אויסאיבאל**; ה'תר"ע - כ"ו בשבט ה'תשי"ז) היה רב בקהילות יהודיות בפולין, רבה של כפר אתא וראש ישיבת יחל ישראל, עסקן בולט בתנועת פועלי אגודת ישראל.

## קורות חיים
נולד בטרנוב לטוביה גרינבוים, חסיד דז'יקוב, ולקילא בת אליקים גצל אויסאיבל. למד אצל רבי מאיר אריק, ומאוחר יותר אצל רבי מאיר שפירא בישיבת חכמי לובלין. בשנת תרצ"ג נישא לבילא גיטל, בת לחסיד באבוב. בשנת תרצ"ו החל לכהן כאב"ד ליפסק, ומשנת תרצ"ט כיהן בעיר המחוז דרילדז (אילזא).

עם פלישת גרמניה הנאצית לפולין בספטמבר 1939 ברח לאזור הכיבוש הסובייטי, והוגלה לסיביר. בשנת תש"ו שב לפולין, הוזמן לרבנות לובלין אך סירב להשתקע שם. הוא המשיך לגרמניה, וכיהן שם כרבם של מחנות הפליטים באולם וכחבר נשיאות אגודת הרבנים בגרמניה.

בשנת תש"ט עלה לישראל והתיישב בחיפה. הוא הקים יחד עם האדמו"ר רבי ברוך הגר מסרט-ויז'ניץ את ישיבת יח"ל ישראל, כשבשם הישיבה מרומזת '''י'''שיבת '''ח'''כמי '''ל'''ובלין, בה למד, לצד שמו של רבי ישראל הגר מוויז'ניץ. הוא ניהל את הישיבה בשנותיה הראשונות וגם עמד בראשה.

בא' באדר תשי"ג (פברואר 1953) החל לכהן כרבה של כפר אתא, על מקומו של רבי בנימין מנדלזון שעבר לקוממיות.

היה פעיל בתנועת פועלי אגודת ישראל, השתתף בישיבותיה וכתב מאמרים ב"שערים".

בכ"ו בשבט תשי"ז, השתתף ונאם בכינוס פא"י בעניין עליית יהודי הונגריה לאחר המרד, באמצע נאומו התמוטט ונפטר. נקבר בבית העלמין הישן "נחלת ראשונים" בקרית אתא.

עסקני המקום הכריזו כי מי שיזכה להינשא לבתו של רבם המנוח, מלכה, ימלא את מקומו. בחודש ניסן של אותה שנה התארסה מלכה עם שמואל שולזינגר, תלמיד ישיבת פוניבז'. הוא החל לכהן כרב המקום, בהמלצת הרב מטשעבין, ששלח מכתב מיוחד לרגל הכתרתו. בעת מינויו היה בן 22 בלבד.

## דברי תורתו
ערך חלק מחידושי רבו, רבי מאיר שפירא מלובלין, שהודפסו בקובץ רבי מאיר שפירא ח"ב. השאיר גם חידושים משלו על סדר קדשים.

## קישורים חיצוניים
* 

## הערות שוליים

קטגוריה:קריית אתא: רבנים
קטגוריה:חיפה: רבנים
קטגוריה:רבנים פולנים
קטגוריה:חסידי דז'יקוב
קטגוריה:רבני ערים בישראל
קטגוריה:ראשי ישיבה חסידים בישראל
קטגוריה:בוגרי ישיבת חכמי לובלין
קטגוריה:פעילי פועלי אגודת ישראל
קטגוריה:רבני ישיבת יחל ישראל
קטגוריה:ישראלים ילידי פולין
קטגוריה:אישים הקבורים בקרית אתא
קטגוריה:ישראלים שנולדו ב-1910
קטגוריה:ישראלים שנפטרו ב-1957
סליק אלדמע

[שלט [המועצה לשימור אתרי מורשת בישראל בסליק בבית אברהם אלדמע|שמאל|ממוזער|250px]]
250px|ממוזער|שמאל|ציור של סליק אלדמע על ארון תקשורת ברחוב אחדות העבודה בגבעתיים. הצייר הוא אלעד גרינברג
**סליק אלדמע** היה סליק מרכזי של ארגון ההגנה, שנבנה בביתו של אברהם אלדמע בשכונת בורוכוב שבגבעתיים. הסליק הוגדר כאתר מורשת מטעם המועצה לשימור אתרי מורשת בישראל ובתמיכת עיריית גבעתיים.

## רקע
ב-1923 החל ארגון ההגנה להקים סליקים מרכזיים לאחסון הנשק שנרכש עבור הארגון. על פי הוראות פיקוד הארגון תוכננה הקמת 4 סליקים שכאלו כשהמרכזי ביניהם תוכנן להיבנות בשכונת בורוכוב בגבעתיים (שאר שלושת הסליקים המרכזיים תוכננו בקבוצת גבע, קבוצת כנרת, וקיבוץ איילת השחר).

עקב פעילותו של אברהם אלדמע בהגנה נבחר ביתו להוות כיסוי לבניית הסליק.

לקבלת תקצוב לפרויקט זה פנו ראשי הארגון לראשי ההנהלה הציונית (ביניהם לחיים ויצמן ולפרדריק קיש) ולאחר משא ומתן מתמשך קיבלו 400 לירות (100 לירות לכל אחד מסליקים).

## על האתר
אברהם אלדמע (מראשוני המצטרפים להגנה) היה בין מייסדי שכונת בורוכוב בגבעתיים והקים בה את ביתו ב-1922. ב-1923 נבחר הבית לחפירת סליק. לצורך כך הוקם בחצר הבית צריף עץ ששימש למכבסה והיווה כיסוי להסוואת החפירה.

מטעמי סודיות הפרויקט הוביל את הפרויקט שאול אביגור ועסקו בו מספר מצומצם של אנשים מהפיקוד של ההגנה וביניהם יהודה שרת, יוסף הכט ואברהם איכר שעבדו בשעות הלילה. עם סיום החפירה נוצקו קירות הסליק ותקרתו מבטון, מכסה עץ סגר על פתחו (שהוחלף בהמשך במכסה מתכת) וחול כיסה את הפתח. סולם הונח מהפתח לקרקעית הסליק ששטחו היה 3 מ"ר. עם סיום בניית הסליק מונו שניים מתושבי השכונה כמחסנאים לטיפול בנשק שהגיע למקום. כינויו המחתרתי של הסליק היה "טזרוב".

בגלל איטום לא מספיק של הקירות וחוסר אוורור מספק, נצטברה לחות בסליק באופן שסיכן את הנשק המאוחסן ולכן הופסק השימוש בו. ב-1938 הורה גולומב לשפר את מצבו של הסליק כדי לחזירו לשימוש. לשם כך הוחדרו לסליק 2 צנורות אוורור (ליניקה ולסניקה) כשצנור אחד הותקן כברז כיבוי והצנור השני הוסווה כשובך יונים.

בשיאו הכיל הסליק כ-300 רובים, מספר מכונות ירייה (בעיקר מסוג שוורצלוזה), תת-מקלעים מסוגים שונים, אקדחים, מרגמות ותחמושת רבה. עם הקמת המדינה נמסר כל הנשק לרשות צה"ל ורק אז נחשף הסליק.

עם צאתו לגמלאות, החל רן אלדמע, בנו של אברהם אלדמע, לפעול לשימור המקום והפיכתו לאתר מורשת, בתמיכתם של עיריית גבעתיים והמועצה לשימור אתרים.

## לקריאה נוספת
* ד"ר רפי קיטרון, **ארץ ישראל הנסתרת**, הוצאת אריאל, 2010, עמוד 106–107

## קישורים חיצוניים

* גבעתיים באתר "ארגון ההגנה"
* שלט: גבעתיים - אתרי מורשת בישראל - סליק אלדמע ובית אלדמע באתר Israelsigns
* סליק אלדמע  (הסליק הראשון של ההגנה בארץ ישראל) באתר "גבעתיים"
* סליק היונים באתר של גילי שולץ
* 
* 
* 

## הערות שוליים

קטגוריה:ההגנה
קטגוריה:גבעתיים: מבנים
קטגוריה:אתרי מורשת במחוז מרכז
קטגוריה:מחוז המרכז: מבנים לשימור
אלדמע
All Wrapped Up

***All Wrapped Up*** הוא מיני אלבום בנושא חג המולד בן שבעה שירים ובו אמנים המיוצגים בחברת הוליווד רקורדס שרים גרסאות משלהם לשירי החג. הוא יצא לאור ב-4 בנובמבר 2008.

## רשימת רצועות

## מיקומי שיא

## הערות שוליים

קטגוריה:אלבומי אוסף מ-2008
קטגוריה:אלבומי חג המולד מ-2008
קטגוריה:מיני-אלבומים מ-2008
קטגוריה:מיני-אלבומי חג המולד
קטגוריה:אלבומי פופ
קטגוריה:מיני-אלבומי חברת הוליווד רקורדס
יחסי טאיוואן–ספרד

**יחסי טאיוואן–ספרד** הם היחסים הדו-צדדיים והדיפלומטיים בין טאיוואן וספרד. מאחר שטאיוואן אינה מוכרת כמדינה ריבונית והרפובליקה העממית של סין היא שמנהלת רשמית את ענייני החוץ של טאיוואן, לספרד יש משרד קונסולרי בטאיפיי כחלק משגרירות מנילה, הפיליפינים.

## יחסים היסטוריים
מכיוון שהאפיפיור אלכסנדר השישי העניק את האדמות שנותרו ממערב לאיים האזוריים לספרד ואת אלה של המזרח לפורטוגל, כפי שסוכם חוזה טורדסיאס (1494), פורטוגל הייתה הראשונה שיצרה קשרים עם סין.

הגישה הספרדית לסין הייתה דרך הפיליפינים (1565). הקולוניה במנילה, שהוקמה על ידי מיגל לופס דה לגאספי, שם הספרדים באו במגע עם הרשתות המסחריות שהגיעו מהחוף הסיני. שנים אחר כך, בשנת 1626, הספרדים כבשו את האי היפה (טאיוואן) ונשארו שם עד שבשנת 1642 הם גורשו על ידי ההולנדים.

## יחסים דיפלומטיים
במרץ 1973 נותקו היחסים הדיפלומטיים בין הרפובליקה הסינית (טאיוואן) לספרד, ובאוגוסט אותה שנה הקימה ממשלת ספרד את מרכז סון יאט-סן במדריד, כדי לקיים ולפתח יחסים מהותיים דו-צדדיים ששמו הוחלף למשרד הכלכלה והתרבות של טאיפיי בשנת 1991.

ספרד היא אחת המדינות שאינן מכירות ברפובליקה הסינית, אך מקיימת עמה יחסים לא רשמיים. ספרד הייתה אחת המדינות שהצביעו נגד בעצרת הכללית של האו"ם ביחס להחלטה 2758 (1971), אשר דרשה כי כל שינוי בייצוג סין באו"ם ייקבע ברוב של שני שלישים.

## הערות שוליים

קטגוריה:ערכים ללא קטגוריות פיזיות - יחסי חוץ
All Wrapped Up Vol. 2

***All Wrapped Up Vol. 2*** הוא מיני-אלבום בנושא חג המולד בן שבעה שירים ובו אמנים המיוצגים על ידי הוליווד רקורדס שרים גרסאות משלהם לשירי החג. הוא יצא לאור ב-30 באוקטובר 2009.

## רשימת רצועות

## קישורים חיצוניים

## הערות שוליים

קטגוריה:אלבומי אוסף מ-2009
קטגוריה:אלבומי חג המולד מ-2009
קטגוריה:מיני-אלבומים מ-2009
קטגוריה:מיני-אלבומי חג המולד
קטגוריה:אלבומי פופ
קטגוריה:מיני-אלבומי חברת הוליווד רקורדס
יחסי וייטנאם–ספרד

**יחסי וייטנאם–ספרד** הם היחסים הרשמיים בין ספרד לבין וייטנאם.

## היסטוריה
שמאל|ממוזער|שגרירות וייטנאם במדריד
בעוד ששתי המדינות ניהלו מגעים ראשונים במאה ה-16 עם התפשטות הישועים הקתוליים מספרד לווייטנאם, הקשר הרשמי הראשון שלהם בין שתיים נוצר רק במאה ה-19 כאשר המלכה איזבלה השנייה הצטרפה לנפוליאון השלישי קיסר צרפת והתערבה יחד נגד וייטנאם בעקבות רדיפות אנטי קתוליות במדינה בשנת 1858. זה היה הסימן הראשון ליחסים ספרדיים–וייטנאמים מודרניים, למרות שספרד לא השתתפה במשימה נוספת לאחר מערכת קוצ'ינצ'ינה.

ספרד מילאה תפקיד קטן במלחמת וייטנאם כאשר פרנסיסקו פרנקו, הדיקטטור האנטי-קומוניסטי של ספרד, הסכים לסייע לארצות הברית ולדרום וייטנאם על ידי פריסת קבוצה רפואית ולחימה חשאית לאורך כל הסכסוך. במכתב לנשיא ארצות הברית לינדון ג'ונסון אמר פרנקו על הו צ'י מין כי "עלינו לתת לו קרדיט על היותו פטריוט שאינו יכול להיות אדיש להשמדת מדינתו", והוסיף כי "הוא יכול, ללא ספק, להיות האיש של השעה הדרושה לווייטנאם".

לאחר המלחמה ומותו של פרנקו כוננו היחסים בין ספרד לווייטנאם, אך נותקו לאחר מלחמת קמבודיה–וייטנאם בגלל תמיכת ספרד בסנקציות נגד וייטנאם והחזרת שגריר ספרד מווייטנאם. היחסים בין המדינות נותרו קרים עד שנות ה-90, כאשר וייטנאם נרמלה את היחסים עם מספר מדינות כולל ספרד באשר להשפעה של תהליך הדוי מוי  ונפילת ברית המועצות.

## יחסים מודרניים
מאז תום המלחמה הקרה שתי המדינות פיתחו יחסים קרובים יחסית, כולל שיתוף פעולה כלכלי ופוליטי. ספרד היא גם אחת התורמות הכלכליות הגדולות ביותר לווייטנאם באיחוד האירופי.

התרחבות השפה והתרבויות הספרדית הגיעה גם לווייטנאם, כמו שירים בשפה הספרדית ולה ליגה, שלעיתים קרובות משכו אליה תומכים וייטנאמים גדולים כאחד.

## נציגויות דיפלומטיות
* ספרד מחזיקה בווייטנאם שגרירות בהאנוי.
* וייטנאם מחזיקה בספרד שגרירות במדריד.

## קישורים חיצוניים

## הערות שוליים

קטגוריה:ערכים ללא קטגוריות פיזיות - יחסי חוץ
Santa Claus Is Comin' to Town

"**Santa Claus Is Comin' to Town**" (בעברית: "**סנטה קלאוס מגיע לעיר**") הוא שיר חג המולד, שנכתב על ידי ג. פרד קוטס והייבן גילספי. הגרסה המוקדמת ביותר שהוקלטה לשיר הייתה של הארי רז'ר ולהקתו ב-24 באוקטובר 1934. לאחר מכן השיר בוצע בתוכנית הרדיו של אדי קנטור בנובמבר 1934. גרסה זו הפכה ללהיט מיידי עם הזמנות ל-500,000 עותקים של תווי השיר ויותר מ-30,000 תקליטים שנמכרו תוך 24 שעות. הגרסה של בלובירד רקורדס בביצוע ג'ורג' הול ותזמורתו (קולו של סוני סקיילר) הייתה פופולרית מאוד בשנת 1934 והגיעה למצעדים השונים בשנה זו. השיר הוקלט על ידי למעלה מ-200 אמנים. בין הביצועים המפורסמים ביותר נמנים ביצועיהם של מריה קארי, בינג קרוסבי והאחיות אנדרוז, ניל דיימונד, ברוס ספרינגסטין, פרנק סינטרה, ביל אוונס, The Temptations, מייקל בובלה, מיילי סיירוס וחמישיית הג'קסונים.

## גרסאות השיר
השיר הוא שיר חג מולד מסורתי ובוצע על ידי אמנים רבים:
* הגרסה המוקדמת המוקלטת ביותר של השיר הייתה של הבנג'יסט הארי רז'ר ולהקתו ב-24 באוקטובר 1934.
* ב-26 בספטמבר 1935 הוקלט השיר על ידי טומי דורסי ותזמורתו.
* בשנת 1962 בוצע השיר על ידי ארבע העונות והגיע למקום ה-23 במצעד הבילבורד הוט 100.
* בשנת 1963 כלל פיל ספקטור גרסה לשיר באלבומו *A Christmas Gift for You from Phil Spector* בביצוע דה קריסטלס.
* בשנת 1970 חמישיית הג'קסונים כללה את השיר באלבום המצליח שלהם, *[[Jackson 5 Christmas Album]]*.
* הקרפנטרז הוציאו את השיר לאור כסינגל בשנת 1974.
* גרסת רוק מאת ברוס ספרינגסטין הוקלטה בשידור חי בניו יורק ב-12 בדצמבר 1975.
* בשנת 1990 כללה מריה קארי גרסה של השיר באלבום ''Merry Christmas''.
* אנדי ויליאמס ביצע את השיר באלבומו I Still Believe in Santa Claus, שיצא לאור ב-1 באוקטובר 1990.
* בשנת 2006 לואיס מיגל הקליט את השיר בספרדית בשם "Santa Claus Llegó a La Ciudad" עבור אלבום חג המולד שלו *[[Navidades]].*
* בשנת 2008 מכללה גרסה אותה ביצעה מיילי סיירוס באלבום חג המולד *[[All Wrapped Up]]*.
* גרסתו של הזמר הקנדי מייקל בובלה יצאה לאור ב-24 באוקטובר 2011, ונכללה באלבום חג המולד שלו, ''Christmas''. הגרסה שלו זכתה להצלחה רבה, בהיותה גרסת הכיסוי המושמעת ביותר של השיר בספוטיפיי, עם למעלה מ-104 מיליון השמעות, נכון לחודש ינואר 2019.
* בשנת 2014 הקליטה להקת פנטטוניקס גרסת א-קפלה של השיר שנכללה באלבומם *That's Christmas to Me*.

## קישורים חיצוניים

## הערות שוליים

קטגוריה:שירי 1934
קטגוריה:שירי חמישיית הג'קסונים
קטגוריה:שירי מריה קארי
קטגוריה:שירי מייקל בובלה
קטגוריה:שירים באנגלית
קטגוריה:שירי חג המולד
קטגוריה:שירים על סנטה קלאוס
לשכת הדואר (רוסיה)

ממוזער
ממוזער|דוורים בשנת 1671 על גבי בול משנת 2014.
**פריקאז הדואר** או **לשכת הדואר** (ברוסית: **Ямско́й прика́з**) היה גוף ממשלתי מרכזי שפעל ברוסיה שלפני תקופת פיוטר מהמאה ה-16 עד תחילת המאה ה-18, שהיה אחראי על תנועת הדואר והעברה סדירה של מכתבים. הגוף הוזכר לראשונה במקורות כתובים בשנת 1516.

## היסטוריה
הלשכה הוקמה בשנת 1516, תחת הנסיך הגדול מוסקבה וסילי איוואנוביץ' (1505–1533), והיה קשור בשיפור ניהול המדינה. הגוף היה אחראי על העגלונים, פיקח על משלוח דברי דואר וכספים. בראשו עמד בדרך כלל בויאר, והיו גם אצילי הדומה הבויארית ושני פקידים. באמצע המאה ה-16 הגוף היה אחראי על ארגון ותחזוקת האוצר, כמו גם גביית כספים (משנת 1613) ומיסים אחרים (בשנות ה-70 – שנות ה-80 של המאה ה-17).

בשנת 1681, כל ענייני הדואר הועברו לאחריות. בשנת 1711 פורק סופית. עם זאת בשנת 1720 הוחזרה פעילות הלשכה ובשנת 1722 מונה המנהל הדואר הכללי. ב-8 ביולי 1723 בוצע ארגון מחדש ובהמשך פעילותו הועברה לאחריות משרד הפנים ומחלקת הדואר שלו.

## לקריאה נוספת
* Семенов О.В. Центральное ямское ведомство Московского государства: проблема формирования (XV – XVI вв.) // Известия Уральского федерального университета. Серия 2. Гуманитарные науки. – 2018. – № 2 (175). – С. 111 – 121.

## קישורים חיצוניים

קטגוריה:רוסיה: דואר
קטגוריה:רוסיה: היסטוריה
משרד הדואר והטלגרף (רוסיה)

**משרד הדואר והטלגרף של האימפריה הרוסית** (ברוסית: **Министе́рство почт и телегра́фов Росси́йской импе́рии**) היה המוסד הממלכתי המרכזי באימפריה הרוסית, שניהל את הדואר והטלגרף. הוא התקיים בשנים 1865–1881 (עם הפסקה). המשרד המרכזי היה ממוקם בסנקט פטרבורג, ברחוב פוצ'טאמסקאיה, 7, בבניין ארמון הקנצלר בזבורודקו.
ממוזער|בניין המוזיאון המרכזי לתקשורת, בו שכן בעבר משרד הדואר והטלגרף

## היסטוריה
המשרד הוקם ב-15 (27) יוני 1865 על ידי הפרדת מחלקת הדואר ומחלקת הטלגרף של משרד הפנים ב-9 (21) במרץ 1868. המשרד פורק ושוב הפך לחלק ממשרד הפנים כמחלקת הדואר והטלגרף.

ב-6 (18) באוגוסט 1880 המשרד הוקם מחדש והורכב ממחלקת דואר, מחלקת טלגרף, לשכות ומועצת המשרד (ובה מנהלים וסגני מנהלי מחלקות). ב-16 (28) במרץ 1881 המשרד פורק ושוב הוכפף למשרד הפנים כמחלקה, אך ב-22 (3 ביוני) 1884 הוקם מתוכו המינהל הראשי לדואר וטלגרף.

המשרד הוקם שוב ב-5 במאי 1917 (הפעם כמשרד הדואר והטלגרף של ממשלת רוסיה) וב-25 אוקטובר על בסיסו, הוקם הקומיסריון העממי לדואר וטלגרף.

## שרים
במהלך קיומו של המשרד עמדו בראשו:
* איוואן טולסטוי (1865–1867),
* אלכסנדר טימאשב (1867–1868),
* לב מאקוב (1880–1881).

## מוזיאון
מאז 11 בספטמבר 1872 שוכן בבניין המשרד, מוזיאון הטלגרף, בשנים 1884–1919 נקרא מוזיאון הדואר והטלגרף, מאז 1924 - מוזיאון התקשורת העממית ומאז 1945, נקרא בשם מוזיאון התקשורת המרכזי.

## ראו גם
* דואר רוסיה
* לשכת הדואר (רוסיה)
* המשרד לפיתוח דיגיטלי, תקשורת ותקשורת ההמונים של רוסיה

## קישורים חיצוניים

## הערות שוליים

קטגוריה:רוסיה: דואר
קטגוריה:1881
קטגוריה:1865
קטגוריה:משרדי ממשלת האימפריה הרוסית
Don't Waste Your Wishes

**Don't Waste Your Wishes** הוא אלבום חג המולד של הלהקה האמריקאית הקילרס, ואלבום האוסף השלישי שלה. האלבום יצא לאור ב-18 בנובמבר 2016 דרך חברת התקליטים איילנד רקורדס.

האלבום מכיל את 11 שירי חג המולד שהוציאה הלהקה בכל שנה בין השנים 2006 ו-2016, כאשר בכל שנה הוציאה הלהקה את השיר השנתי כסינגל בסמוך ל-1 בדצמבר, בו חל יום האיידס העולמי. כל הרווחים ממכירות האלבום נתרמו ל-Product Red.

## רשימת רצועות

## מיקומי שיא

## קישורים חיצוניים

## הערות שוליים

קטגוריה:אלבומי חג המולד מ-2016
קטגוריה:אלבומי הקילרס
קטגוריה:אלבומי אוסף באנגלית
קטגוריה:אלבומי צדקה